CELEX: 62020TN0028
Language: el
Date: 2020-01-16 00:00:00
Title: Υπόθεση T-28/20: Προσφυγή-αγωγή της 16ης Ιανουαρίου 2020 — ID κατά ΕΥΕΔ

23.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/37
            
         
      Προσφυγή-αγωγή της 16ης Ιανουαρίου 2020 — ID κατά ΕΥΕΔ
      (Υπόθεση T-28/20)
      (2020/C 95/47)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: ID (εκπρόσωπος: C. Bernard-Glanz, δικηγόρος)
      
         Καθής-εναγομένη: Ευρωπαϊκή Υπηρεσία Εξωτερικής Δράσης
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να κρίνει την προσφυγή-αγωγή της παραδεκτή·
               
            
                  —
               
               
                  να ακυρώσει την προσβαλλόμενη απόφαση και, στον βαθμό που απαιτείται, την απόφαση με την οποία απερρίφθη η ένστασή της·
               
            
                  —
               
               
                  να υποχρεώσει την καθής-εναγομένη να καταβάλει το ποσό των 449 397,05 ευρώ ως αποζημίωση για την υλική ζημία που υπέστη η προσφεύγουσα-ενάγουσα, εντόκως με το νόμιμο επιτόκιο έως την ολοσχερή εξόφληση·
               
            
                  —
               
               
                  να υποχρεώσει την καθής-εναγομένη να καταβάλει το ποσό των 20 000 ευρώ ως χρηματική ικανοποίηση για την ηθική βλάβη που υπέστη η προσφεύγουσα-ενάγουσα, εντόκως με το νόμιμο επιτόκιο έως την ολοσχερή εξόφληση· και,
               
            
                  —
               
               
                  να καταδικάσει την καθής-εναγομένη στα δικαστικά έξοδα.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής της, η προσφεύγουσα-ενάγουσα προβάλλει τρεις λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται παράβαση του άρθρου 84 του Καθεστώτος που εφαρμόζεται στο λοιπό προσωπικό της Ευρωπαϊκής Ένωσης:
                  
                              —
                           
                           
                              σε σχέση με τα στοιχεία στα οποία πρέπει να βασίζεται η διαπίστωση ανεπάρκειας προκειμένου να δικαιολογηθεί η απόλυση πριν από το πέρας της δοκιμαστικής περιόδου·
                           
                        
                              —
                           
                           
                              σε σχέση με τον βαθμό ανεπάρκειας ο οποίος πρέπει να συντρέχει προκειμένου να δικαιολογηθεί η απόλυση πριν από το πέρας της δοκιμαστικής περιόδου.
                           
                        
            
                  2.
               
               
                  Με τον δεύτερο λόγο ακυρώσεως προβάλλεται παράβαση της υποχρεώσεως αιτιολογήσεως και πρόδηλη πλάνη εκτιμήσεως:
                  
                              —
                           
                           
                              λόγω της έλλειψης αιτιολογήσεως και προδήλου σφάλματος εκτιμήσεως·
                           
                        
                              —
                           
                           
                              ως προς την εκτίμηση ότι τα πραγματικά περιστατικά μπορούν να στηρίξουν τη διαπίστωση περί προφανούς ανεπάρκειας.
                           
                        
            
                  3.
               
               
                  Με τον τρίτο λόγο ακυρώσεως προβάλλεται κατάχρηση εξουσίας.